Dushanbe shahrida Markaziy Osiyo mamlakatlari yetakchilarining navbatdagi maslahat uchrashuvi bo‘lib o‘tadi. Foto: Prezident matbuot xizmati O‘zbekiston prezidenti Shavkat Mirziyoyev Tojikiston prezidenti Imomali Rahmonning taklifiga binoan 14 sentabr kuni amaliy tashrif bilan ushbu mamlakatga jo‘nab ketdi. Tashrif dasturiga muvofiq, Dushanbe shahrida Markaziy Osiyo mamlakatlari yetakchilarining navbatdagi maslahat uchrashuvi va Orolni qutqarish xalqaro jamg‘armasi ta’sischi davlatlari rahbarlarining yig‘ilishi bo‘lib o‘tadi. Shuningdek, O‘zbekiston prezidenti ikki tomonlama muzokaralar o‘tkazishi va boshqa tadbirlarda ishtirok etishi ko‘zda tutilgan.